Dátum: 24.09.2020.  
Szám: 01-282/2020

# TÁRGY: PÁLYÁZATI FELHÍVÁS

**a hallgatók beiratkozására a felsőfokú képzés szakirányaira a 2020/2021 – es tanévben  
III. pályázati időszak**

A Szabadkai Műszaki Szakfőiskola (továbbiakban Iskola) a 2020/2021 - es tanévben összesen **16 hallgatót** ír be felsőfokú képzésre a következő eloszlás szerint:

- 1 hallgatót az állami költségvetés terhére,

- 15 hallgatót önköltségre,

a következő szakokra:

|  |  |  |  |
| --- | --- | --- | --- |
| Tanulmányi program | Hallgatók száma | | Összesen |
| az állami költségvetés terhére | önköltségre |
| **Elektrotechnika** | 1 | 13 | 14 |
| **Mechatronika** | 0 | 2 | 2 |
| Összesen | 1 | 15 | 16 |

**A PÁLYÁZAT ÁLTALÁNOS FELTÉTELEI**

Az első évfolyamra, **bármely szakterületre** **három -** vagy **négyéves** középiskolai végzettséggel rendelkezők pályázhatnak.

Az oktatás szerb és magyar nyelven egyaránt megszervezésre kerül.

A pályázó a fenti táblázatban felkínált tanulmányi programok közül legfeljebb hármat választhat, azzal, hogy a választott programnak megfelelő felvételi vizsgát kell tennie.

**MATEMATIKÁBÓL** tesznek felvételi vizsgát azon pályázók, akik az alábbi tanulmányi programokra pályáznak:

* Elektrotechnika ,
* Mechatronika,

A pályázó köteles a felvételi vizsgán a személyazonossági igazolványát vagy az útlevelét felmutatni.

A pályázó a beíratkozáskor középiskolai átlageredményéből és a felvételi vizsga eredményéből származó pontokkal – összesen maximálisan 100 pontot szerezhet.

A középiskolai átlageredmény alatt valamennyi középiskolai tanév 2-vel szorzott átlageredményének összege értendő. Ez alapján a pályázó legkevesebb 16, legtöbb 40 pontot érhet el. A középiskolai átlageredmény kéttizedes pontossággal határozandó meg. A hároméves középiskolák esetén, a harmadik év átlageredménye duplázódik.

A felvételi vizsgán a pályázó 0 és 60 pont közötti eredményt érhet el.

A pályázó az elért pontszáma, a ranglistán elfoglalt helye és a felvételi kvóta függvényében a tanulmányi programot beírhatja az állami költségvetés terhére (állami költségvetéses státusban) vagy saját finanszírozásban (önköltséges státusban).

A pályázó költségvetéses státusba tartozik, ha az egyesített ranglistán a meghatározott felvételi kvótában adott sorszám fölött van, és ha elért legalább 51 pontot.

A pályázó önköltséges státusba tartozik, ha az egyesített ranglistán az önköltséges hallgatók számát meghatározó felvételi kvótában adott sorszám fölött van, és ha elért legalább 30 pontot.

Az összesített ranglistát az Iskola állítja össze (minden tanulmányi programra) minden pályázóra vonatkozóan, meghatározott pontszámmal, a pályázatban megfogalmazott feltételek szerint az államilag támogatott hallgatók, valamint az önköltségesek esetében egyaránt.

Az egyesített ranglista az Iskola hirdetőtábláján és honlapján kerül közzétételre.

**ÓVÁS BENYUJTÁSÁNAK MÓDJA ÉS HATÁRIDEJE**

Az egyesített ranglistára óvást a megjelenést követő 24 órán belül lehet benyújtani az Iskola igazgatójánál.

Az igazgató az óvást a benyújtást követő 24 órán belül köteles elbírálni.

Az igazgató elbírásával szemben az elbírálás kézhezvételétől számított 24 órán belül óvást lehet benyújtani az Iskola Tanácsához. Az óvást az Iskola Tanácsa a kézhezvételtől számított 48 órán belül köteles elbírálni.

A beérkezett óvások elbírálását követően az Iskola kifüggeszti a végleges ranglistát, a pályázati feltételek alapján elért összesített pontszámokkal.

A végleges ranglista képezi a beiratkozás alapját.

Ha a beiratkozásra jogosult pályázó a pályázatban meghatározott határidőben nem él beiratkozási jogával, az Iskola e jogot a végleges ranglistán következőként szereplő pályázóra ruházza át a pályázatban meghatározott határidőn belül.

**A KÖZÉPISKOLÁT KÜLFÖLDÖN BEFEJEZŐ SZERB ÁLLAMPOLGÁRSÁGÚ SZEMÉLYEK BEIRATKOZÁSA**

Az a szerb állampolgárságú személy, aki megelőző tanulmányait, vagy azok egy részét külföldön végezte, azon esetben írhat be egy tanulmányi programot, illetve modult, ha a törvényben előírtak szerint előzőleg elismertette a külföldi iskolai okmányait.

Amennyiben a pályázó nem rendelkezik a beiratkozáshoz szükséges elismert (honosított) okmányokkal, az Iskola lehetővé teszi a pályázati folyamatban való részvételét az elismerési (honosítási) folyamat elindítását tanúsító bizonylat felmutatása mellet. A beiratkozáskor azonban a pályázónak az elismer (honosított) okmányokat kell benyújtania.

**KÜLFÖLDI ÁLLAMPOLGÁROK BEIRATKOZÁSA**

A külföldi állampolgár beiratkozási feltételei azonosak a hazaiakkal, azzal, hogy teljes összegű tandíjat fizet a teljes iskoláztatása során, hacsak ez nincs külön nemzetközi egyezménnyel másként rendezve.

Jelentkezéskor a pályázók az elismert (honosított) középiskolai okmányaikat nyújtják be. Amennyiben a pályázó nem rendelkezik a beiratkozáshoz szükséges elismert (honosított) okmányokkal, az Iskola lehetővé teszi a pályázati folyamatban való részvételt az elismerési (honosítási) folyamat elindítását tanúsító bizonylat felmutatása mellet. A beiratkozáskor a pályázónak honosított okmányokat kell benyújtania és mellékelve bizonyítania a következőket:

* rendelkezik egészségügyi biztosítással,
* elsajátította a szerb nyelvet, illetve azon nyelvet melyen az oktatás folyik, amit egy erre jogosult intézmény bizonylatával támaszt alá.

**HARMADIK PÁLYÁZATI IDŐSZAK**

* a pályázatok benyújtása: 2020. szeptember 28-án és 29-én, 10,00-től 13,00 óráig,
* felvételi vizsga **Matematikából** – 2020. szeptember 30-án 9,00 órakor,
* az egységes ranglista megjelentetésének napja 2020. szeptember 30-a,
* a végleges ranglista megjelentetésének napja 2020. október 1-e,
* a felvételt nyert pályázók beiratkozása: 2020. október 1-én és 2-án, 9,00-től 13,00 óráig.

**PÁLYÁZATI JELENTKEZÉS – SZÜKSÉGES OKMÁNYOK**

A pályázatot be lehet nyújtani **SZEMÉLYES és ELEKTRONIKUS ÚTON**.

Minden pályázó a **SZEMÉLYES** jelentkezéskor a Főiskolán beszerezhető JELENTKEZÉSI ŰRLAP mellett, a következő okmányok másolatát köteles benyújtani – az eredeti példány felmutatásával:

* letett záró illetve érettségi vizsgáról szóló oklevél,
* az elvégzett középiskola minden tanévének bizonyítványa,
* a személyi igazolvány adatait tartalmazó leolvasott nyomtatványa, vagy a személyi igazolvány fénymásolata (amelyik minden adatot tartalmaz),
* a születési anyakönyvi kivonat,

- a felvételi vizsga térítményének befizetését igazoló szelvény. A felvételi vizsga költségei címén 4000,00 dinár fizetendő be az Iskola számlájára, melynek száma:

840-526666-66 - hivatkozási szám 11-2020

Minden pályázó az **ELEKTRONIKUS ÚTON** való jelentkezéskor a következő okmányok beszkennelt változatát köteles benyújtani:

* a Főiskola honlapján beszerezhető kitöltött, aláírt és beszkennelt JELENTKEZÉSI ŰRLAP,
* letett záró illetve érettségi vizsgáról szóló oklevél beszkennelt változatát,
* beszkennelt változatát az elvégzett középiskola minden tanévének bizonyítványáról,
* a személyi igazolvány adatait tartalmazó leolvasott nyomtatvány beszkennelt változatát (chipes), vagy a személyi igazolvány fénymásolatának beszkennelt változatát (amelyik minden adatot tartalmaz),
* a születési anyakönyvi kivonat beszkennelt változatát,

- a felvételi vizsga térítményének befizetését igazoló szelvény beszkennelt változatát. A felvételi vizsga költségei címén 4000,00 dinár fizetendő be az Iskola számlájára, melynek száma:

840-526666-66 - hivatkozási szám 11-2020

**AZ ELEKTRONIKUS ÚTON TÖRTÉNŐ PÁLYÁZATI JELENTKEZÉS BENYÚJTÁSA A SZÜKSÉGES OKMÁNYOKKAL CSATOLVA A KÖVETKEZŐ E-MAIL CIMRE KÜLDHETŐ:**

**prijava2020@vts.su.ac.rs**

**A FELVÉTELT NYERT PÁLYÁZÓK A KÖVETKEZŐ OKMÁNYOKAT NYÚJTJÁK BE BEIRATKOZÁSKOR:**

* eredeti okmányok (középiskolai bizonyítványok és oklevél),
* a személyi igazolvány adatait tartalmazó leolvasott nyomtatványa, vagy a személyi igazolvány fénymásolata (amelyik minden adatot tartalmaz),
* ŠV-20-as űrlap – 2 példányban (az Iskolában vehető át),
* leckekönyv (az Iskolában vehető át),
* két db 3,5 x 4,5cm méretű fénykép,
* a beiratkozási költségek befizetését bizonyító szelvényt – 8.500,00 dinár (minden hallgató fizeti).
* az önköltséges hallgatók a tandíj befizetését igazoló szelvényt:

**1.** A tandíj befizethető egyszeri összegben – beiratkozáskor, ez esetben a hallgató 14% -os engedményre jogosult, azaz a tandíj összege 63.000,00 dinár.

**2**. A tandíj összege 72.000,00 dinárt tesz ki, amennyiben a befizetés két egyenlő részletben történik – 50% beiratkozáskor, illetve 50% a téli szemeszter hitelesítésekor.

**3.** Külföldi állampolgárságú hallgatók számára a tandíj éves szinten 2400 USA dollár.

A befizetések számára fenntartott számla száma:

840-526666-66

valamint azon hivatkozási szám, mely minden jelöltnél személyre szabottan fog szerepelni a végleges ranglistán.

Az elutasított pályázók okmányainak fénymásolatait iskolánk nem szolgáltatja vissza.

A pályázattal kapcsolatos minden egyéb tájékoztatás Iskolánk hirdetőtábláján és honlapján lesz megtekinthető.

Igazgató,

Dr. Fürstner Igor